
Pirkimo sąlygų 6 priedas
SUTARTIES PROJEKTAS

[bookmark: _Hlk211952003]NEKILNOJAMŲJŲ DAIKTŲ (STATINIŲ, IŠSKYRUS ŽEMĖS SKLYPUS) KADASTRINIŲ MATAVIMŲ BYLŲ SUDARYMO (SU PATIKRA IR ĮKAINAVIMU) PASLAUGŲ PIRKIMO SUTARTIS NR.

2025 m. .................... .... d.
Ukmergė

[bookmark: _Hlk45893502][bookmark: _Toc74360036][bookmark: _Toc74365786][bookmark: _Toc80778811]Ukmergės rajono savivaldybės administracija, juridinio asmens kodas 188752174, kurios registruota buveinė yra Kęstučio a. 3, 20114 Ukmergė, atstovaujama administracijos direktorės Ingos Pračkailės, veikiančios pagal Ukmergės rajono savivaldybės administracijos nuostatus (toliau – Užsakovas), ir
....................., juridinio asmens kodas ................, kurios buveinė yra  ......................................., atstovaujama ......................., veikiančio pagal įmonės įstatus (toliau – Paslaugų teikėjas), 
toliau kartu vadinami Šalimis, o kiekvienas atskirai – Šalimi, sudarėme šią paslaugų teikimo sutartį (toliau – Sutartis), kurioje susitariame:


I. BENDROSIOS NUOSTATOS

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse (toliau – Civilinis kodeksas), Lietuvos Respublikos viešųjų pirkimų įstatyme (toliau – Viešųjų pirkimų įstatymas).
1.2. Sutartis sudaroma, remiantis Nekilnojamųjų daiktų (statinių, išskyrus žemės sklypus) kadastrinių matavimų bylų sudarymo (su patikra ir įkainavimu) paslaugų viešojo pirkimo, atlikto skelbiamos apklausos būdu CVP IS priemonėmis, dokumentais. Pirkimo ID 5037744. 
1.3. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Civiliniu kodeksu, Viešųjų pirkimų įstatymu, kitais teisės aktais, pirkimo dokumentais su visais šių dokumentų priedais.


II. SUTARTIES DALYKAS

2.1. Sutartyje nustatytomis sąlygomis Paslaugų teikėjas savo jėgomis ir rizika įsipareigoja teikti Nekilnojamųjų daiktų (statinių, išskyrus žemės sklypus) kadastrinių matavimų bylų sudarymo (su patikra ir įkainavimu) paslaugas (toliau – Paslaugos).
2.2. Paslaugų teikėjas įsipareigoja tinkamai ir laiku teikti Užsakovui Sutarties 2.1 punkte nurodytas Paslaugas pagal pateiktą Techninę specifikaciją (Sutarties 2 priedas) ir Paslaugų teikėjo pasiūlymą (Sutarties 1 priedas) šioje Sutartyje nustatytomis sąlygomis, terminais ir tvarka.
2.3. Užsakovas įsipareigoja sumokėti Paslaugų teikėjui už tinkamai ir laiku suteiktas, Sutartyje numatytas Paslaugas Sutarties III skyriuje nustatyta tvarka.
2.4. Sudarydamas šią Sutartį Paslaugų teikėjas patvirtina, kad jis turi visus Sutarčiai tinkamai įvykdyti reikiamus atestatus, yra šių Paslaugų srities specialistas ir turi pakankamai patirties tinkamam sutartinių įsipareigojimų vykdymui, turi žinių, kurių pagal teisės aktus privalo turėti Paslaugų teikėjas.

III. SUTARTIES KAINA IR ATSISKAITYMO TVARKA

3.1. Sutarčiai nustatoma fiksuoto įkainio kainodara. Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Paslaugų teikėjo pasiūlyme nurodytu įkainiu. Sutarties vykdymo metu įsigyjami kiekiai, taip pat Sutarties kaina, kuri turės būti sumokėta Paslaugų teikėjui, priklauso nuo faktinių užsakymų. Paslaugų kiekis (apimtis) Sutarties vykdymo metu gali keistis (mažėti arba didėti), tačiau perkant Paslaugas negali būti viršijama Sutarties 3.2 punkte nurodyta Sutarties kaina.
3.2. Pradinės Sutarties vertė – 53 553,72 Eur (penkiasdešimt trys tūkstančiai penki šimtai penkiasdešimt trys eurai, 72 ct). PVM – 11 246,28 Eur. Sutarties kaina su PVM – 64 800,00 Eur (šešiasdešimt keturi tūkstančiai aštuoni šimtai eurų). Detalizuota kaina nurodyta Paslaugų teikėjo pasiūlyme (Sutarties 1 priedas).
3.3. Jei fiksuotas įkainis buvo peržiūrėtas pagal Sutartyje nurodytas kainų peržiūros sąlygas, atitinkamai patikslinamas (didėja arba mažėja) Sutartyje numatytas įkainio be PVM dydis ir, esant poreikiui, patikslinama (didėja arba mažėja) pradinės Sutarties vertė.
3.4. Į Paslaugų kainą yra įskaičiuoti visi mokesčiai ir visos Paslaugų teikėjo išlaidos, apimančios viską, ko reikia visiškam ir tinkamam Sutarties įvykdymui.
3.5. Užsakovas sumoka Paslaugų teikėjui už tinkamai ir kokybiškai suteiktas Paslaugas Šalims pasirašius Paslaugų perdavimo–priėmimo aktą ir Paslaugų teikėjui Sutartyje nustatyta tvarka pateikus sąskaitą faktūrą, ne vėliau kaip per 30 (trisdešimt) kalendorinių dienų nuo sąskaitos faktūros priėmimo per Sutarties 3.6 punkte numatytas priemones dienos, lėšas pervesdamas į Paslaugų teikėjo banko sąskaitą, nurodytą Sutartyje.
3.6. Sąskaitos faktūros Paslaugų teikėjui teikiamos tik elektroniniu būdu:
3.6.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis;
3.6.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis;
3.6.3. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 
3.7. Sutarties Paslaugų įkainiai dėl kainų lygio pokyčio gali būti peržiūrimi tokiomis sąlygomis ir tvarka:
3.7.1. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.7.4 punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros (www.stat.gov.lt) viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. 
Šiuos duomenis galima rasti (paieškos seka): https://osp.stat.gov.lt ; Visi rodikliai; Rodiklių duomenų bazė; Pagal temą; Ūkis ir finansai (makroekonomika); Kainų indeksai, pokyčiai ir kainos; Vartotojų kainų indeksai (VKI); Viršuje spaudžiame v Lentelės parinktys; Individualaus vartojimo išlaidų pagal paskirtį klasifikatorius (COICOP); Nurodome: (VARTOJIMO PREKĖS IR PASLAUGOS) Nurodome laikotarpį.
3.7.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą Pradinės Sutarties vertę.
3.7.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
3.7.4. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (VARTOJIMO PREKĖS IR PASLAUGOS) apskaičiuotas Vartojimo prekių ir paslaugų  kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (VARTOJIMO PREKĖS IR PASLAUGOS).
Indpradžia – laikotarpio pradžios datos (mėnesio) vartojimo prekių ir paslaugų indeksas (VARTOJIMO PREKĖS IR PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
3.7.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
3.7.6. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 
3.8. Užsakovas nedengia jokių nenumatytų Paslaugų teikėjo išlaidų.
3.9. Avansinis mokėjimas nenumatytas.
3.10. Tuo atveju, jeigu Užsakovas turi pagrindą remtis šios Sutarties pažeidimu ar netinkamu jos vykdymu, ji turi teisę sulaikyti Paslaugų teikėjui mokamų sumų ar jų dalies mokėjimą, kol padaryti pažeidimai bus pašalinti.


IV. SUTARTIES GALIOJIMAS, PASLAUGŲ ATLIKIMO TERMINAI

[bookmark: _Hlk10624407]4.1. Sutartis įsigalioja po to, kai Šalys pasirašo Sutartį. Sutarčiai įsigaliojus, ji galioja iki visų Paslaugų atlikimo ir atsiskaitymo už jas, bei kitų sutartinių įsipareigojimų įvykdymo dienos, arba kai Sutarties Šalys sutaria ją nutraukti, arba ji nutraukiama Sutartyje nustatytais atvejais, arba kol bus pasiekta Sutarties 3.2 punkte nurodyta maksimali Sutarties kaina, priklausomai nuo to, kas įvyksta anksčiau.
[bookmark: _Hlk83366446]4.2. Paslaugų teikimo terminas – 24 mėn. nuo Sutarties įsigaliojimo. Sutarties galiojimo terminas - iki visiškų sutartinių įsipareigojimų įvykdymo. 
4.3. Sutarties pratęsimas nenumatomas. 
4.4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

V. PASLAUGŲ PRIĖMIMAS - PERDAVIMAS

5.1. Sutarties vykdymo metu (suteikus užsakytas Paslaugas) Paslaugų teikėjas rengia Paslaugų perdavimo-priėmimo aktus. Paslaugų perdavimo-priėmimo aktuose turi būti galimybė įrašyti Paslaugų trūkumus ar kitas pastabas, susijusias su teikiamomis Paslaugomis.
5.2. Tvirtindamas Paslaugų teikėjo parengtus ir pateiktus Paslaugų perdavimo-priėmimo aktus, Užsakovas patvirtina, kad šie aktai atitinka Sutarties sąlygas ir kad juose pateikta informacija apie Paslaugų teikėjo suteiktas Paslaugas ir jų vertę yra teisinga.
5.3. Užsakovas Paslaugų teikėjo pateiktus Paslaugų perdavimo-priėmimo aktus turi patvirtinti per 10 (dešimt) kalendorinių dienų nuo jų gavimo. Jei per anksčiau nurodytą terminą Užsakovas atskiru pranešimu nepateikia Paslaugų teikėjui jokių pastabų dėl pateiktų Paslaugų perdavimo-priėmimo aktų, laikoma, kad Užsakovas pateiktiems Paslaugų perdavimo-priėmimo aktams neprieštarauja.
5.4. Užsakovas, atsižvelgdamas į trūkumų pobūdį, kiekį bei sudėtingumą, Paslaugų perdavimo-priėmimo akte nurodo Paslaugų teikėjui protingą terminą nuo raštiško pastabų pateikimo dienos, pašalinti Paslaugų trūkumus. Paslaugų teikėjui pašalinus per Užsakovo nurodytą protingą terminą Paslaugų trūkumus, numatytus Paslaugų perdavimo-priėmimo akte, Šalys pasirašo naują Paslaugų perdavimo-priėmimo aktą. 
5.5. Terminas, skirtas Užsakovui priimti Paslaugas bei patikrinti jų atitikimą nustatytiems reikalavimams ir Užsakovo nurodytas protingas terminas trūkumų, išvardintų Paslaugų perdavimo-priėmimo akte, pašalinimo terminas – įskaičiuojamas į bendrą Paslaugų teikimo terminą, numatytą Sutarties 4.2. punkte.


VI. ŠALIŲ TEISĖS IR PAREIGOS

6.1. Užsakovas turi teisę:
[bookmark: _Ref227946063]6.1.1. tikrinti Paslaugų teikimo eigą ir kokybę, pastebėjęs trūkumus pareikšti raštu Paslaugų teikėjui motyvuotas pretenzijas, nurodant protingus terminus Paslaugų trūkumų pašalinimui;
6.1.2. reikalauti, kad Paslaugų teikėjas teiktų Paslaugas Sutartyje ir Techninėje specifikacijoje (Sutarties 2 priedas) nurodytomis sąlygomis ir tvarka;
6.1.3. pranešti apie Paslaugų teikėjo Paslaugų nesuteikimą arba netinkamą Paslaugų teikimą šioje Sutartyje nustatytomis sąlygomis ir tvarka;
6.1.4. turėdamas pagrindą remtis šios Sutarties pažeidimu ar netinkamu jos vykdymu, sulaikyti Paslaugų teikėjui mokamų sumų ar jų dalies mokėjimą, kol padaryti pažeidimai bus pašalinti;
6.1.5. priskaičiuotų delspinigių suma mažinti savo piniginę prievolę Paslaugų teikėjui;
6.1.6. naudotis kitomis Lietuvos Respublikos teisės aktuose numatytomis Užsakovo teisėmis.
6.2. Užsakovas įsipareigoja:
6.2.1. bendrauti su Paslaugų teikėju ir suteikti jam turimą informaciją ir (arba) dokumentus, kurie pagrįstai reikalingi Sutartyje numatytoms Paslaugoms suteikti;
6.2.2. priimti tinkamai suteiktas Paslaugas;
6.2.3. už tinkamai suteiktas Paslaugas sumokėti šioje Sutartyje nustatyta tvarka ir terminais;
6.2.4. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
6.3. Paslaugų teikėjas turi teisę:
6.3.1. gauti iš Užsakovo apmokėjimą per Sutartyje nurodytą terminą už tinkamai suteiktas Paslaugas;
6.3.2. gauti informaciją ir/arba dokumentus, reikalingus Sutarčiai vykdyti, kuriuos pagal Sutartį privalo pateikti Užsakovas;
6.3.3. sustabdyti Paslaugų teikimą, jei Užsakovas laiku nemoka už Paslaugas;
6.3.4. naudotis kitomis Lietuvos Respublikos teisės aktuose numatytomis Paslaugų teikėjo teisėmis.
[bookmark: _Ref227946928]6.4. Paslaugų teikėjas įsipareigoja:
6.4.1. tinkamai, laiku ir kokybiškai suteikti Paslaugas, vadovaudamasis Sutartyje ir Techninėje specifikacijoje nustatyta tvarka ir sąlygomis. 
6.4.2. užtikrinti, kad Paslaugų vykdymui pasitelkiami asmenys būtų reikiamos kvalifikacijos, sugebėtų tinkamai vykdyti pavestas užduotis, reikalingas Paslaugų suteikimui kokybiškai, tinkamai ir laiku;
6.4.3. teikti Paslaugas kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
6.4.4. ne vėliau kaip per 2 (dvi) darbo dienas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui teikti Paslaugą nustatytais terminais;
6.4.5. savo sąskaita apsaugoti ir apginti Užsakovą nuo ieškinių, reikalavimų, tiesioginių nuostolių ar žalos, kylančios dėl Paslaugų teikėjo kaltės teikiant Paslaugas;
6.4.6. Užsakovui pareikalavus, savo sąskaita ištaisyti bet kokius trūkumus, susijusius su netinkamu Paslaugų teikimu;
6.4.7. saugoti Užsakovo perduotą konfidencialią informaciją ir asmens duomenis;
6.4.8. užsakydamas šias Paslaugas pas trečiuosius asmenis (subtiekėjus), Paslaugų teikėjas taip pat visiškai atsako Užsakovui už tokių trečiųjų asmenų (subtiekėjų) atliekamus veiksmus bei jų veiksmais ir/ar neveikimu padarytą žalą;
6.4.9. vykdyti teisėtus Užsakovo nurodymus, susijusius su Sutarties vykdymu;
6.4.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.


VII. ŠALIŲ ATSAKOMYBĖ

7.1. Jei Paslaugų teikėjas, nesant Užsakovo kaltės, vėluoja teikti Paslaugas Sutartyje nustatytais terminais ar nevykdo kitų savo įsipareigojimų pagal Sutartį, Paslaugų teikėjas privalo sumokėti Užsakovui 0,02 proc. dydžio delspinigius nuo vėluojamos Paslaugos kainos už kiekvieną pavėluotą dieną. Užsakovas turi teisę pagal šią Sutartį priskaičiuotus delspinigius išskaičiuoti iš Paslaugų teikėjui mokėtinų sumų, prieš tai raštu pranešęs Paslaugų teikėjui. Delspinigių sumokėjimas neatleidžia Paslaugų teikėjo nuo prievolės suteikti Paslaugas.
7.2. Nustatytu laiku su Paslaugų teikėju neatsiskaitęs Užsakovas, dėl savo kaltės praleidęs apmokėjimo terminą, Paslaugų teikėjui reikalaujant, privalo mokėti 0,02 proc. dydžio delspinigius už kiekvieną pavėluotą dieną nuo neapmokėtų suteiktų Paslaugų kainos. Delspinigių sumokėjimas neatleidžia Užsakovo nuo pareigos įvykdyti savo piniginę prievolę Paslaugų teikėjui.
7.3. Delspinigių sumokėjimas neatleidžia Sutarties Šalių nuo numatytų įsipareigojimų vykdymo, neatideda pradelstų įsipareigojimų vykdymo terminų bei teisės Sutartyje nustatyta tvarka nutraukti Sutartį prieš terminą.
7.4. Paslaugų tekėjas privalo atlyginti Užsakovui ir (arba) bet kuriam asmeniui (trečiajai šaliai) visus padarytus tiesioginius nuostolius, jeigu šie nuostoliai atsirado dėl įsipareigojimų nevykdymo, kuriuos savo veiksmais ar neveikimu sukėlė Paslaugų tekėjas, nesilaikydamas šios Sutarties ar netinkamai ją vykdydamas.
7.5. Paslaugų tekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio rašytinio Užsakovo sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
7.6. Paslaugų teikėjas, be Užsakovo sutikimo perleidęs Sutarties teisių dalį, atsako už Užsakovo patirtus nuostolius dėl subjekto ar asmens, kuriam buvo perduotos teisės, kaltės.


VIII. SUBTIEKĖJAI, JŲ KEITIMO TVARKA

8.1. Sudarant Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti pasitelkiamų subteikėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau.
[bookmark: _Hlk20984487]8.2. Gali būti vykdomas tiesioginis atsiskaitymas su subteikėjais. Tiesioginio atsiskaitymo su subteikėjais galimybės įgyvendinamos šia tvarka:
8.2.1. Subteikėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Paslaugų teikėjo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subteikėju. Šioje Sutartyje nurodoma Paslaugų teikėjo teisė prieštarauti nepagrįstiems mokėjimams, tiesioginio atsiskaitymo su subteikėju tvarka, atsižvelgiant į pirkimo dokumentuose ir subteikimo sutartyje numatytus reikalavimus.
8.2.2. Subteikėjas, prieš pateikdamas sąskaitą Užsakovui, turi ją suderinti su Paslaugų teikėju. Suderinimas laikomas tinkamu, kai subteikėjo išrašytą sąskaitą raštu patvirtina atsakingas Paslaugų teikėjo atstovas, kuris yra nurodytas trišalėje sutartyje. Užsakovo atlikti mokėjimai subteikėjui pagal jo pateiktas sąskaitas atitinkamai mažina sumą, kurią Užsakovas turi mokėti Paslaugų teikėjui pagal Sutarties sąlygas ir tvarką. Paslaugų teikėjas, išrašydamas ir pateikdamas sąskaitas Užsakovui, atitinkamai į jas neįtraukia subteikėjo tiesiogiai Užsakovui pateiktų ir Paslaugų teikėjo patvirtintų sąskaitų sumų.
8.2.3. Tiesioginis atsiskaitymas su subteikėju neatleidžia Paslaugų teikėjo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subteikėju, Paslaugų teikėjui Sutartimi numatytos teisės, pareigos ir kiti įsipareigojimai nepereina subteikėjui.
8.2.4. Jei dėl tiesioginio atsiskaitymo su subteikėju faktiškai nesutampa Paslaugų teikėjo ir subteikėjo nurodyti kiekiai/apimtys/mokėtinos sumos, rizika prieš Užsakovą tenka Paslaugų teikėjui ir neatitikimai pašalinami Paslaugų teikėjo sąskaita.
8.2.5. Atsiskaitymas su subteikėju vykdomas per 30 dienų nuo tinkamos sąskaitos pateikimo Užsakovui. 
8.2.6. Atsiskaitymai su subteikėju atliekami Sutartyje nustatytomis kainomis.
8.3. Subteikėjų keitimas vietomis tarp Sutartyje numatytų subteikėjų ar didesnės (mažesnės) Paslaugų dalies, negu buvo suderinta, perdavimas kitam Sutartyje numatytam subteikėjui galimas tik toms Paslaugoms, kurias Paslaugų teikėjas pasiūlyme buvo numatęs perduoti subteikėjams ir tik gavus Užsakovo sutikimą. Sutarties galiojimo metu ketinant pasitelkti papildomus subteikėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose.
8.4. Sutarties galiojimo metu subteikėjų keitimas ir (ar) papildomų subteikėjų pasitelkimas arba Sutartyje numatytų subteikėjų atsisakymas galimas, tik gavus Užsakovo sutikimą ir esant vienai iš šių priežasčių: 
8.4.1. Sutartyje numatytas subteikėjas yra likviduojamas, bankrutavęs arba jam yra iškelta bankroto byla;
8.4.2. subteikėjas Paslaugų teikėjui atsisako teikti jam Sutartyje numatytą Paslaugų dalį;
8.4.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti Paslaugų teikimo spartą.
8.5. Sutarties 8.3. ir 8.4. punktuose nurodytais atvejais Užsakovui pateikiamas pagrįstas prašymas, pridedant jį pagrindžiančius dokumentus. Subteikėjas gali pradėti teikti Paslaugas, tik Paslaugų teikėjui gavus Užsakovo sutikimą. Naujas subteikėjas privalo Užsakovui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subteikėjams.
8.6. Sutarties pasirašymo metu Paslaugų teikėjas deklaruoja, kad Sutarčiai vykdyti pasitelkia šiuos subtiekėjus: 
	Eil. Nr.
	Subtiekėjo pavadinimas, įmonės kodas, adresas
	Perduodamų Paslaugų dalis (nurodant konkrečius pagal pirkimo sutartį prisiimamus įsipareigojimus)
	Paslaugų dalies vertinė išraiška eurais arba procentais kuriai ketinama pasitelkti Subtiekėją
	Subtiekėjo atstovas (vardas, pavardė, tel. Nr., el. pašto adresas) 

	1.
	
	
	
	




IX. SUTARTIES NUTRAUKIMO TVARKA

9.1. Užsakovas gali nutraukti Sutartį įspėjęs Paslaugų teikėją prieš 14 dienų, šiais atvejais:
9.1.1. kai Paslaugų teikėjas per pagrįstai nustatytą laikotarpį neįvykdo pagrįstų Užsakovo nurodymų atlikti netinkamai įvykdytus arba neįvykdytus sutartinius įsipareigojimus;
9.1.2. kai yra nustatomi esminiai Sutarties pažeidimai, kurie gali turėti neigiamų pasekmių pagrįstiems Užsakovo interesams ar lūkesčiams;
9.1.3. kai Paslaugų teikėjas perleidžia Sutartį be Užsakovo raštiško sutikimo;
9.1.4. kai Paslaugų teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
9.1.5. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti neigiamos įtakos tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.
9.2. Paslaugų teikėjas gali nutraukti Sutartį įspėjęs Užsakovą prieš 14 dienų, jei:
9.2.1. Užsakovas nevykdo savo sutartinių įsipareigojimų daugiau kaip 60 dienų;
9.2.2. Užsakovas stabdo Paslaugų ar jų dalies atlikimą daugiau kaip 60 kalendorinių dienų dėl Sutartyje nenurodytų ir ne dėl Paslaugų teikėjo kaltės atsiradusių priežasčių.
9.3. Sutartis taip pat gali būti nutraukiama:
9.3.1. raštišku Šalių susitarimu;
9.3.2. kitais Civilinio kodekso nustatytais pagrindais ir sąlygomis.
9.4. Užsakovui arba Paslaugų teikėjui vienašališkai nutraukus Sutartį Paslaugų teikėjas privalo perduoti iki Sutarties nutraukimo datos suteiktas Paslaugas, Šalims pasirašant priėmimo – perdavimo aktą. Užsakovas privalo apmokėti už jau suteiktas Paslaugas, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Paslaugų teikėjo kaltės.
9.5. Sutartį nutraukus dėl vienos iš Šalių kaltės, kalta Šalis atlygina kitai Šaliai pagrįstus nuostolius, patirtus dėl Sutarties nutraukimo. Nuostolių sumą kalta Šalis perveda į kitos Šalies sąskaitą per 30 (trisdešimt) kalendorinių dienų nuo pagrįsto prašymo atlyginti nuostolius patvirtinančių dokumentų gavimo dienos. 
9.6. Paslaugų teikėjas neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį Paslaugų teikėjas privalo Užsakovo reikalavimu sumokėti 10 procentų baudą nuo likusios nesumokėtos Sutarties vertės.
9.7. Sutarties nutraukimas nepanaikina nė vienos iš Sutarties Šalių teisės reikalauti sumokėti netesybas, numatytas šioje Sutartyje už sutartinių įsipareigojimų neįvykdymą iki Sutarties nutraukimo.
9.8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
9.9. Šalys susitaria, kad esminiu Sutarties pažeidimu bus laikoma:
9.9.1. pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
9.9.2. Paslaugų teikėjo sutartinių įsipareigojimų vykdymo terminų nesilaikymas;
9.9.3. Sutarties kainodaros taisyklių nesilaikymas;
9.9.4. Paslaugų teikėjo kvalifikacijos neturėjimas;
9.9.5. apmokėjimo sąlygų ir tvarkos nesilaikymas;
9.9.6. subteikėjų keitimo tvarkos nesilaikymas;
9.9.7. kiti pažeidimai, kurie daro Sutarties įvykdymą neįmanomu.


X. NENUGALIMOS JĖGOS APLINKYBĖS (FORCE MAJEURE)

10.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.
10.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose LR teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
10.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
10.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
10.5. Tuo atveju, jei Paslaugų teikėjėjas šioje Sutartyje nustatyta tvarka ir terminais negali įvykdyti sutartinių įsipareigojimų dėl nenugalimos jėgos aplinkybių, kurios atsirado užsienio valstybėje (pvz. prekių gamyba ir/ar pristatymas tampa neįmanomi dėl nenugalimos jėgos aplinkybių), šių aplinkybių buvimas turi būti patvirtintas užsienio valstybių įgaliotų institucijų sertifikatu (pažymėjimu), ar kitais objektyviais įrodymais.


XI. KONFIDENCIALUMAS

11.1. Kiekviena Šalis įsipareigoja saugoti visą iš kitos Šalies gautą informaciją, kuri, atsižvelgiant į Lietuvos Respublikos teisės aktus, yra įslaptinta ar sudaro valstybės, tarnybos ar komercinę paslaptį, taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus.
11.2. Kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis bei duomenų apsaugą.
11.3. Šalys atsakingos už asmens duomenų apsaugą, jei tokie duomenys būtų naudojami sutarties vykdymo metu, kaip tai nustato 2016 m. balandžio 27 d. Europos Parlamento ir Tarybos reglamentas (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)“ (OL 2016 L 119, p.1),  Lietuvos Respublikos asmens duomenų teisinės apsaugos įstatymas ir Ukmergės rajono savivaldybės administracijos direktoriaus 2019 m. balandžio 15 įsakymu Nr.13-541 patvirtintos Asmens duomenų tvarkymo Ukmergės rajono savivaldybės administracijoje taisyklės (aktuali redakcija).


XII. SUTARTIES KEITIMAS

12.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) Sutarties sudarymo metu, Sutarties Šalys gali keisti tik neesmines Sutarties sąlygas.
12.2. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis. Pakeitimai gali būti atliekami: esant aiškiai įrodomiems praleidimams, netikslumams, klaidoms ar kitiems neatitikimams Užsakovo pateiktoje Techninėje specifikacijoje, dėl kurių reikia juos įsigyti papildomai. Sutartis jos galiojimo laikotarpiu gali būti keičiama neatliekant naujos pirkimo procedūros, nereikalaujant patikrinti, ar nėra Viešųjų pirkimų įstatymo 89 straipsnio 4 dalies 1–4 punktuose nurodytų aplinkybių, tačiau yra visos šios sąlygos kartu: 1) bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų, nurodytų Viešųjų pirkimų įstatymo 4 straipsnio 1 dalyje; 2) bendra atskirų pakeitimų pagal šį punktą vertė neviršija 15 procentų pradinės pirkimo Sutarties vertės; 3) pakeitimu iš esmės nepakeičiamas Sutarties pobūdis. Įsigyjamų papildomų Paslaugų įkainiai apskaičiuojami Metodikos 56 punkte nustatyta tvarka. Visi Sutarties pakeitimai galioja tik tada, kai jie sudaryti raštu ir pasirašyti abiejų Šalių įgaliotų atstovų. Tokie Sutarties pakeitimai sudaromi raštu ir įsigalioja nuo Sutarties Šalių pasirašymo momento, jei juose nėra nurodyta kitaip.
12.3. Sutarties sąlygų keitimu nėra laikomi techninio pobūdžio pirkimo Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
12.4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
12.5. Visos Paslaugos, kurias Paslaugų teikėjas perduos savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y. nesuderinus su Užsakovu, nepasirašius papildomo susitarimo dėl Sutarties pakeitimo, Paslaugų teikėjui nebus apmokamos.


XIII. GINČŲ SPRENDIMAS

13.1. Šalys sieks, kad visi ginčai, nesutarimai ir pretenzijos, kurie gali kilti tarp Šalių dėl šios Sutarties, būtų sprendžiami derybų keliu. Šalims nesusitarus, visi ginčai, kylantys dėl šios Sutarties nagrinėjami Lietuvos Respublikos civilinio proceso kodekso nustatyta tvarka teisme. 


XIV. BAIGIAMOSIOS NUOSTATOS

14.1. Sutartis pasirašoma kvalifikuotais elektroniniais parašais. Kvalifikuotu elektroniniu parašu pasirašytas Sutarties egzempliorius turi originalaus dokumento galią.
14.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
14.3. Šiai Sutarčiai ir visoms iš jos atsirandančioms teisėms ir pareigoms taikomi Lietuvos Respublikos įstatymai ir kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
14.4. Pirkimo dokumentai bei Paslaugų teikėjo pasiūlymas yra neatskiriamos šios Sutarties dalys. Jų reikalavimai yra privalomi Sutarties Šalims. 
14.5. Bet kokie Sutarties pakeitimai ir papildymai galioja, tik jeigu yra padaryti raštu ir Šalių pasirašyti. Visi Sutarties priedai yra neatskiriama jos dalis.
14.6. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo
14.7. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu. Jeigu informacija perduodama faksu ar elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, faksu arba elektriniu paštu patvirtina jos gavimo faktą.
14.8. Kontaktiniai asmenys Sutarties vykdymui:
[bookmark: _Hlk121218500]14.8.1. Užsakovo atstovas atsakingas už Sutarties vykdymą ir kontrolę – (vardas, pavardė, pareigos), tel. ...............; el. p. ................. kuris koordinuoja šios Sutarties vykdymą (organizuoja Paslaugų teikėjo įsipareigojimų vykdymą, kontroliuoja prievolių įvykdymą, jų kokybę ir atitiktį Sutarties ir pirkimo dokumentų reikalavimams, organizuoja susirašinėjimą su Paslaugų teikėju, inicijuoja netesybų taikymą, Sutarties priežiūrą, pratęsimą, kai tai numatyta, kontroliuoja, kaip Paslaugų teikėjas vykdo kitus sutartinius įsipareigojimus). Pasikeitus atsakingam asmeniui už Sutarties vykdymą ir kontrolę, Užsakovas apie tai informuos atskiru rašytiniu susitarimu.
[bookmark: _Hlk212022260]14.8.2. Paslaugų teikėjo atstovas, atsakingas už Sutarties vykdymą ir kontrolę – (vardas, pavardė, pareigos), tel. ...............; el. p. .................
14.9. Už Sutarties ir jos pakeitimų viešinimą atsakingi Centralizuotų viešųjų pirkimų skyriaus specialistai Ukmergės rajono savivaldybės administracijos Viešųjų pirkimų organizavimo tvarkoje nustatyta tvarka.
14.10. Jei Sutarties vykdymo metu tenka keisti Paslaugų teikėjo pasiūlyme nurodytus specialistus (mirties, ligos arba nelaimingo atsitikimo atveju ar dėl kitų, nuo Paslaugų teikėjo nepriklausančių priežasčių), kandidatai į jų vietą privalo būti ne žemesnės kvalifikacijos ir ne mažesnės patirties nei buvo reikalaujama pirkimo dokumentuose. Keičiami specialistai kvalifikacinius reikalavimus privalo atitikti tai dienai, kai Paslaugų teikėjas kreipėsi į Užsakovą dėl leidimo keisti specialistą. Jei Paslaugų teikėjas nepasiūlo tinkamo specialisto, Užsakovas turi teisę nutraukti Sutartį. Specialistų keitimai iš anksto raštu derinami su Užsakovu ir įforminami raštišku susitarimu prie sudarytos Sutarties.
14.11. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau kaip prieš 5 (penkias) dienas. Jei Šalis nesilaiko šio reikalavimo, ji neturi teisės į Pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.


XV. SUTARTIES PRIEDAI

15.1. Sutarties pasirašymo metu prie Sutarties pridedami šie priedai, kurie yra neatskiriama Sutarties dalis:
15.1.1. Paslaugų teikėjo pasiūlymas – 1 priedas, ....... lapai;
15.1.2. Techninės specifikacijos – 2 priedas, ....... lapai;
15.1.3. Paslaugų perdavimo- priėmimo akto forma – 3 priedas, 1 lapas;
15.1.4. Paslaugų teikėjo pasiūlymo dokumentai (originalai pateikti CVP IS);
15.1.5. Pirkimo sąlygos, sąlygų paaiškinimai/patikslinimai (kopijos pateiktos CVP IS).
15.2. Sutartį sudarantys dokumentai laikomi vienas kitą paaiškinančiais. 


XVI. ŠALIŲ REKVIZITAI 

UŽSAKOVAS:			     PASLAUGŲ TEIKĖJAS:
	Ukmergės rajono savivaldybės administracija
Kęstučio a. 3, Ukmergė
Įm. k. 188752174
Tel. (0 340) 60 302
El. p. savivaldybe@ukmerge.lt 
A. s. LT17 4010 0429 0042 0938
Luminor Bank AS Lietuvos skyrius
Banko kodas 40100

Administracijos direktorė 
Inga Pračkailė
A.V. 
	









Pasirašančiojo pareigos 
vardas, pavardė
A.V.





2025 m. ................        d. 
Sutarties Nr.            1 priedas 

PASLAUGŲ TEIKĖJO PASIŪLYMAS







2025 m. ................        d.
Sutarties Nr.            2 priedas 

TECHNINĖS SPECIFIKACIJOS


(pridėta atskiru dokumentu prie pirkimo sąlygų – Pirkimo sąlygų 3 priedas)





2025 m. ................        d. 
Sutarties Nr.            3 priedas 


PASLAUGŲ PERDAVIMO–PRIĖMIMO AKTAS NR. _____

202__ m. _________ ___ d.
Ukmergė

Paslaugų teikėjas – ____________________, įmonės kodas_________________, veiklos adresas _____________________, atstovaujama __________________, veikiančio pagal _______________________, Paslaugų pirkimo sutartimi Nr.  ___________/__________ perdavė Paslaugas Užsakovui.
Užsakovas – _____________________, juridinio asmens kodas________, kurios registruota buveinė yra___________________________, atstovaujama ........................, veikiančio pagal________, priėmė iš Paslaugų teikėjo Paslaugas:

	Eil. Nr.
	Paslaugų pavadinimas
	Mato vnt.
	Kiekis
	Įkainis be PVM, Eur
	Bendra kaina be PVM, Eur
(4x5)

	1
	2
	3
	4
	5
	6

	
	
	
	
	
	

	
	
	
	
	
	

	Viso be PVM
	

	PVM
	

	Viso su PVM
	



Atsižvelgiant į tai, Užsakovas turi sumokėti Paslaugų teikėjui _____________ eurų (_________________________)                                                                           (suma skaičiais)
                                (suma žodžiais)		
Nustatyti trūkumai ar kitos pastabos: ________________________________________________________________________________________________________________________________________________________________________________________________________________________________________________________________________________________________________________________________________________________
Perdavė
____________________		___________ 		______________
  (pareigų pavadinimas)		       (parašas)			         (vardas, pavardė)
					A.V.
Priėmė
____________________		____________   		______________
  (pareigų pavadinimas)		          (parašas)			         (vardas, pavardė)
					A.V.


